Raimund Johannes Piirvee

Raimund Johannes Piirvee (20. maini 1940 Pilemann; 1. märts 1923 Tallinn – 3. oktoober 2011) oli eesti metsateadlane.Eesti teaduse biograafiline leksikon, 3. köide

Elulugu
Lõpetas 1942 Tallinnas Gustav Adolfi Gümnaasiumi, õppis 1943 Tartu Ülikooli metsa-osakonnas, mobiliseeriti, viidi 1944 Saksamaale. Õppis 1946–1947 Pinnebergis Balti Ülikooli metsaosakonnas. Siirdus 1947 Kanadasse, lõpetas 1953 Toronto Ülikooli metsandusteaduskonna, täiendas end 1955 Duke'i Ülikoolis (USA) ja 1956–1957 Briti Columbia Ülikoolis (Kanada), metsandusmagister (1955, Duke Ülikool), väitekiri käsitles männi mahu ja kaalu suhteid. Oli 1953–1954 Canadien International Paper Company Ltd uurija-eriteadlane metsatüpoloogia klassifikatsiooni alal, 1956–1966 Vancouveris jm paberivabrikute ja saeveskite töö korraldamise ekspert ning metsakorraldaja, sh Briti Columbia indiaanireservaatides, 1967–1968 FAO esindaja Panamas ja Jamaical, 1970–1986 Kanada Metsandusministeeriumi provintsiaalvalitsuse ja metsainstituudi teadur ja nõunik metsakorralduses ning metsavarude inventeerimisel ja hindamisel, arvutite rakendamisel metsamajanduses ning geoinfosüsteemi ARIES väljatöötamisel ja rakendamisel metsa- ja põllumajanduses.

Teadustöö
Uurimisvaldkonnad: metsabiomeetria ja -statistika. Koost metsamahutabelite meetermõõdustikku ümberarvutamise metoodika, loonud Kanada metsavaru hindamise ja kaardistamise programmid, osalenud Kanada loodusvarude uurimise satelliitinfosüsteemi loomises ja rakendamises. Kanada Metsateadlaste Ühingu liige (1960). Alates 1990. aastast külastas korduvalt Eestit ning esines erialaste ettekannetega Eesti Metsakorralduskeskuses ja EPMÜ-s.

Teoseid
 Eestlased Kanadas (kaasautor). I. Toronto, 1975
 II. 1985)
 Feasibility of Canada geographic information system for the purpose of forest management. Ottawa, 1975
 An application of ARIES system to ground vegetation mapping for forestry in Northern Ontario. Ottawa, 1979
 Eesti Vabariigi metsavara ja metsavaru. // EM (1994) 2.

Viited

Kirjandus
 Album Academicum Universitatis Tartuensis 1918–1944. I–III. Trt, 1994, III, 459
 EE 14, 372
 Margus, M. Eesti metsateadusmagister Raimund Piirvee 70. // EM (1993) 1, 28–29
 Margus, M., Meikar, T. Tartu Ülikooli põllumajandusteaduskonna metsaosakonna teoreetilise kursuse lõpetanud. Tartu, 2002, 63.


Kategooria:Eesti metsateadlased
Kategooria:Toronto Ülikooli vilistlased
Kategooria:Duke'i Ülikooli vilistlased
Kategooria:Gustav Adolfi Gümnaasiumi vilistlased
Kategooria:Sündinud 1923
Kategooria:Surnud 2011